
MINHAUZENS DUNDAGA




Nolikums „Šaušana pa lidojošu mērķi” 
Vieta:

Dundaga, atbilstoši pasākumu norises plānojumam
Laiks:

2013.gada 3.augusts, saskaņā ar sacensību programmu
Dalībnieki:
3 dalībnieki no katras komandas
Inventārs: Sacensību laukums ar šaušanas sektoru ierobežojumiem. Latvijas likumdošanā atļautie gludstobru medību ieroči. Ierocim jābūt reģistrētam uz dalībnieka vārda. Šaušanas laikā ierocim ir jābūt bez pārnēsāšanas siksnas. Munīcija: skrošu izmērs ne lielāks par 7. numuru – 2,5 mm, lādiņa svars līdz 28 g. Šaušanā izmantojamās munīcijas daudzums nav ierobežots. 
Norise un noteikumi: Šaušana ar medību gludstobra ieroci pa lidojošiem mērķiem (šķīvīšiem). Komandas startē pēc kārtas pa vienai izlozes kārtībā. Šaušanu uzsāk visi 3 komandas dalībnieki vienlaicīgi. Pēc signāla ik pēc 3 sekundēm tiek vienlaicīgi palaisti 5 mērķi. Kopā katrai komandai tiek palaisti 50 mērķi (5 mērķi x 10 sērijas). Dalībnieku uzdevums ir, brīvi pēc individuālas izvēles šaujot jebkurus padotos mērķus, sašaut pēc iespējas vairāk mērķu. Gadījumos, ja kāds mērķis sērijā no vienlaikus palaistajiem 5 mērķiem pie izlidošanas ir bojāts, rezultāts par šo sēriju netiek ieskaitīts, bet sērija tiek atkārtota  ar 3 sekunžu intervālu.
Vērtēšana:
Sacensībās uzvar komanda, kura sašāvusi lielāko mērķu skaitu. Vienāda rezultāta gadījumā par 1. līdz 3. vietu notiek pāršaude vai augstāku vietu ieņem agrāk startējusī komanda. Pāršaude: 25 mērķi (5 x 5), bet, ja rezultāts vienāds, tad komandas šauj pēc kārtas pa 5 mērķiem līdz uzvarētāja noskaidrošanai.
Apbalvošana: Tiek apbalvotas pirmo 3 (trīs) vietu ieguvējas komandas

